**Amerikanherukka** (*Ribes americanum*) on herukoiden sukuun kuuluva kasvilaji, joka kasvaa luonnonvaraisena Pohjois-Amerikassa.

Ulkonäkö ja koko
----------------

Amerikanherukka on tavallisesti 0,5–1,5 metrin korkuiseksi kasvava piikitön pensas, jolla on pystyt tai harittavat oksat ja kesävihannat lehdet. Varret ovat kauttaaltaan nystykarvaisia; 3–5-lohkoiset lehdet ovat 2–8 senttimetrin mittaisia. Syysväritys on keltainen tai karmiininpunainen.

Kasvi kukkii huhtikuusta kesäkuuhun; kukinto on 6–15-kukkainen, roikkuva terttu. Muutaman millimetrin mittaiset verholehdet ovat kerman- tai vihertävänvalkoisia ja 2,5–3-milliset terälehdet valkoisia. Hedelmä on noin senttimetrin levyinen musta, pyöreä ja sileäpintainen marja, joka on kypsennettynä syömäkelpoinen. Kasvi lisääntyy pääasiassa siemenistä.

Amerikanherukan kromosomiluku on 2n = 16.

Levinneisyys
------------

Amerikanherukka kasvaa luonnonvaraisena suuressa osassa Kanadaa Albertasta Nova Scotiaan ja Yhdysvaltain pohjoisosissa Delawaresta Pohjois-Illinoisin kautta Nebraskaan ja New Mexicoon ulottuvalla alueella. Laji on levinnyt vieraslajina myös Kiinan pohjoisosiin.

Elinympäristö ja ekologia
-------------------------

Amerikanherukan kasvupaikkoja ovat suot, kosteat metsät ja kanjonit sekä tienvarret, tasangot ja vuoristoseudut; Kanadan Manitobassa lajia esiintyy myös marskimaassa. Michiganissa ja Minnesotassa amerikanherukka leviää voimakkaasti saravaltaisilla niityillä. Laji sietää jonkin verran varjoa, sillä se on sopeutunut kasvamaan osana tiheälatvuksisten metsien aluskasvillisuutta.

Amerikanherukka on yksi eräitä mäntylajeja saastuttavan *Cronartium ribicola* -ruostesienen vaihtoehtoisista väli-isännistä, minkä vuoksi kasvi joudutaan toisinaan hävittämään.

Käyttö
------

Amerikanherukan syömäkelpoisista marjoista tiedetään valmistetun hilloa ja hyytelöä. Ne sisältävät runsaasti vitamiineja ja antioksidantteja; lisäksi amerikanherukkaa kasvatetaan koristekasvina.

Kuvia
-----

* SyysväritysSyysväritys
* KukkiaKukkia
* MarjojaMarjoja
* LehtiäLehtiä

Lähteet
-------

1. ↑  Laji.fi: Amerikanherukka – Ribes americanum *laji.fi*. Viitattu 30.7.2022.
2. 1 2 3  Flora of North America: Ribes americanum *efloras.org*. Viitattu 30.7.2022. (englanniksi)
3. 1 2 3 4 5 6 7  Fire Effects Information System (FEIS) *fs.fed.us*. Viitattu 30.7.2022. (englanniksi)
4. 1 2  AMERICAN BLACK CURRANT (Ribes americanum MILL.) *nrcs.usda.gov*.  Arkistoitu 7.1.2022. Viitattu 30.7.2022. (englanniksi)
5. ↑  Ribes americanum Mill. *legacy.tropicos.org*. Viitattu 30.7.2022. (englanniksi)
6. ↑  Flora of China: Ribes americanum *efloras.org*. Viitattu 30.7.2022. (englanniksi)

Aiheesta muualla
----------------

* Flora of North America (englanniksi)
* Minnesota Wild Flowers (englanniksi)
* Lady Bird Johnson Wildflower Center Plant Database (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1723508
* Wikispecies: Ribes americanum
* BOLD: 121667
* CoL: 4SY7H
* EoL: 583175
* EPPO: RIBAM
* FEIS: ribame
* FNA: 241000647
* FoC: 241000647
* GBIF: 2986121
* GRIN: 31774
* iNaturalist: 125487
* IPNI: 792560-1
* IRMNG: 10204378
* ITIS: 24451
* MichiganFlora: 1412
* NatureServe: 2.145634
* NBN: NHMSYS0000462394
* NCBI: 3802
* Open Tree of Life: 560326
* Plant List: tro-29100044
* PLANTS: RIAM2
* POWO: urn:lsid:ipni.org:names:792560-1
* Tropicos: 29100044
* VASCAN: 6055
* WisFlora: 4806
* WFO: wfo-0001135378

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ribes americanum